อยากสอบถามว่าวัคซีนพิษสุนัขบ้าป้องกันได้กี่เดือนหลังจากฉีดกระตุ้นเข็มสุดท้ายคะ ส่วนตัวโดนแมวกัด+ข่วน บ่อยมาก เคยฉีดครบ5เข็มแล้ว จากนั้นก็ฉีดกระตุ้นมาโดยตลอด ล่าสุดที่ฉีดกระตุ้นคือวันที่ 14 มิ.ย.(เดือนที่แล้ว) 3วันที่แล้ว และวันนี้(23มิ.ย.) ก็ถูกข่วนและกัดอีก แต่เป็นแค่รอยถลอกแดงเล็กน้อย ไม่มีเลือกออกแต่อย่างใด เคยอ่านมาเขาบอกว่าหากโดนข่วนหรือกัดภายใน 6 เดือนต้องกระตุ้น1เข็ม แต่หากเกิน6เดือนต้องกระตุ้น2เข็ม แต่วันนี้ไปหาที่โรงพยาบาล ท่านบอกว่าเพิ่งฉีดไปเดือนที่แล้ว ยังไม่ต้องฉีดเพิ่มเพราะยังมีภูมิอยู่ (ผ่านมาประมาณ40วันหลังฉีดกระตุ้นครั้งที่แล้ว) งั้นอยากทราบว่าภายใน6เดือนหลังจากเข็มสุดท้ายนี่ คือต้องกี่เดือนภูมิถึงจะหมดแล้วฉีดใหม่ได้คะ เป็นคนขี้กังวลค่ะ พอโดนก็อยากไปฉีดอีก ขอบค่ะ
สวัสดีค่ะ หากเคยฉีดวัคซีนป้องกันพิษสุนัขบ้าครบ 5 เข็มแล้ว และได้ฉีดกระตุ้นไปอีกหลายครั้งแล้ว วัคซีนก็จะช่วยป้องกันการเกิดโรคไปได้นาน 2-3 ปี ค่ะ เมื่อโดนแมวข่วนอีกซ้ำๆ อีก จึงยังไม่จำเป็นต้องไปฉีดวัคซีนกระตุ้นเพิ่มอีกแต่อย่างใดค่ะ และหากคาดว่าจะโดนแมวกัดหรือข่วนอยู่บ่อยๆ ก็ให้ฉีดกระตุ้น 1 เข็มทุก 2-3 ปี ระดับภูมิคุ้มกันก็จะถูกกระตุ้นให้สูงเพียงพอในการป้องกันการเกิดโรคได้ค่ะ